《西山翠岩联句》
宋代·潘兴嗣

苍龙夭矫西山来，凿破明珠成碧岫。
何人架空起楼阁，地灵不敢藏馀秀。
锁窗云重衣巾润，梳木风清肌骨透。
客来一夜与僧谈，气觉浩然充宇宙。

作者简介：兴化军莆田人，居新建，字延之，号清逸居士。少孤，笃学，与王安石、曾巩、王回、袁陟俱友善。以荫授将作监主簿。调德化尉，以不愿俯仰上官，弃官归。筑室豫章城南，著书吟诗自娱。神宗熙宁初召为筠州推官，辞不就。卒年八十七。有文集及《诗话》。